Allus n wazzun n teɣriwin

Deg yitilifunen n ufus n GSM/3GSM (UMTS), talugent n GSM tesbaday-d ingalen n wallus n wazzun n teɣriwin [ 1 ] ara d-yettwabedren swadda-a. Tilugan-a d ETSI ay ten-id-igan, ttwabnan ɣef yengalen uṛufiyen izɣen n wallus n wazzun n teɣriwin yerna cuban ingalen ay yettwasseqdacen deg umur ameqran n yizirigen n utilifun urkid [ 2 ] deg Tdukli Tuṛufit.

Deg yitilifunen n ufus, tawuri-a tezmer ad tili d aḥric seg asefran [ 3 ] n yemsektayen.

Ma yella azwir [ 9 ] n tenzaḍt [ 10 ] n wallus n wazzun netta d "**" (deg wemkan n "*" ay d-yettilin s umata), uṭṭun n utilifun ad yettwakles deg uẓeṭṭa. Lemmer, sdeffir waya, imseqdec ad yessens allus n wazzun s tenzaḍt s yiwen n "#", ad yezmer yemseqdec, sakkin, ad yales ad yessermed allus n wazzun-a s tenzaḍt n "*" war ma yella deg-s wuṭṭun n utilifun. Allus n wazzun ad yales ad yettwassermed deg wuṭṭun ay yettwakelsen deg uẓeṭṭa. Ɣef umedya, lemmer yiwen ad yesseqdec angal n beṛṛa n yiger deg tenzaḍt n wallus n wazzun:

**62*7035551212#

sakkin ad yessens allus n wazzun:

#62#

sakkin, ad yezmer ad yales ad yessermed allus n wazzun n beṛṛa n yiger war ma yura uṭṭun n utilifun:

*62#

Mi ara tettweg tenzaḍt-a ay d-yettwabedren sufella, akk tiɣriwin ara yettwawehhin ɣer utilifun mi ara yili beṛṛa i yiger ad ttwasɛeddint ɣer 7035551212. Yezmer yemseqdec ad yessermed tawuri [ 11 ] ɣer kra n wuṭṭun ay yemgerraden ɣef wuṭṭun-nni ay yettwakelsen deg wakud aydeg ara yeǧǧ uṭṭun-nni ay yettwakelsen akken ad t-yesseqdec sakkin. Ɣef umedya, lemmer ad yeg tanzaḍt-a:

*62*7185551212#

tiɣriwin ad ttwasɛeddint ɣer 7185551212 (yerna maci ɣer wuṭṭun ay yettwakelsen 7035551212). D acu kan, lemmer ad yeg tanzaḍt niḍen:

*62#

tiɣriwin ad qqlent ad ttwasɛeddayent ɣer wuṭṭun ay yettwakelsen 7035551212 (yerna maci ɣer wuṭṭun-nni n tenzaḍt n wallus n wazzun ay yettwasqedcen yagi 7185551212).

Nnig waya, deg yiẓeḍwan n GSM, am wid n T-Mobile d AT&T Mobility deg Yiwunak Yeddukklen d wakk iẓeḍwan n utilifun n ufus deg Tdukli Tuṛufit, yezmer yemseqdec ad d-yesbadu amḍan n tsinin aydeg atilifun ad yesserser uqbel ma yesɛedda tiɣri. Imseqdec yezmer ad d-yesbadu aya s tira n "*SC*XX" uqbel "#" aneggaru mi ara yaru tanzaḍt n wallus n wazzun, aydeg "SC" d angal n tewsit n umeẓlu (11 i taɣect, 25 i yisefka, 13 i ufaks), yerna "XX" d amḍan n tsinin ay yettwaḥsaben s 5 n tsinin. Ma yella ad yettwakkes "SC" (yerna ad yili kan "**XX"), dɣa akk tiwsatin n yimeẓla ad ttwasɛeddint. Ɣef umedya, allus n wazzun n teɣri lemmer ur tettili tririt yezmer ad d-yili s:

*61*[uṭṭun n utilifun]**[tasinin]#

Deg kra n yiẓeḍwan, tezmer ad tili talast n 30 n tsinin ma aṭas uqbel allus n wazzun (anamek-nnes "XX" yezmer kan ad yili 5, 10, 15, 20, 25 neɣ 30; azalen imeqranen ugar am 45 neɣ 60 d wid ara yessiwḍen tanzaḍt-nni n wallus n wazzun ad tettwagi yerna ad d-yettwazen yizen n tuccḍa).